06/03 2020 11:48 - Opdateret: 06/03 2020 12:32

Regeringen har netop meldt en række retningslinjer ud for at begrænse Corona-smittefaren i Danmark, og de omfatter bl.a. en opfordring til at aflyse eller udsætte alle arrangementer med over 1.000 tilskuere.

Vi afvikler derfor vores kampe som planlagt, men uden tilskuere. Det berører indtil videre vores planlagte kampe i marts hjemme mod AC Horsens, Istanbul Basaksehir og Randers FC samt udekampen mod Lyngby. Vi har p.t. ikke informationer om restriktioner til udekampen mod Istanbul Basaksehir.

Nærmere information om konsekvenserne for købte billetter samt sæsonkort og abonnementer følger snarest.

OPDATERING:

Billetter

Hvis du har købt billetter til de pågældende kampe, vil du modtage information angående refusion af billetten, når praktikken er helt på plads.

Sæsonkort og abonnement

Vi kontakter dig via e-mail omkring dit produkt i forbindelse med de pågældende kampe snarest muligt.

Hold øje med din e-mail og fck.dk.